CELEX: 62010TN0348
Language: el
Date: 2010-08-16 00:00:00
Title: Υπόθεση T-348/10: Προσφυγή της 16ης Αυγούστου 2010 — Panzeri κατά ΓΕΕΑ — Royal Trophy (Royal Veste e premia lo sport)

23.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 288/52
            
         
      Προσφυγή της 16ης Αυγούστου 2010 — Panzeri κατά ΓΕΕΑ — Royal Trophy (Royal Veste e premia lo sport)
      (Υπόθεση T-348/10)
      ()
      (2010/C 288/97)
      Γλώσσα του δικογράφου της προσφυγής: η ιταλική
      
         Διάδικοι
      
      
         Προσφεύγων: Luigi Panzeri (Monguzzo, Ιταλία) (εκπρόσωπος: C. Galli, avvocato)
      
         Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
      
         Αντίδικος ενώπιον του τμήματος προσφυγών: Royal Trophy Srl (Cava de Tirreni, Ιταλία)
      
         Αιτήματα του προσφεύγοντος
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση του πρώτου τμήματος προσφυγών της 20ής Μαΐου 2010 καθώς και την απόφαση του τμήματος ανακοπών της 30ής Ιουνίου 2009,
               
            
                  —
               
               
                  να κάνει δεκτή την ανακοπή του προσφεύγοντος κατά της αιτήσεως καταχωρίσεως του σήματος αριθ. 5 285 507 και να απορρίψει τη σχετική με το ίδιο σήμα αίτηση για προϊόντα της κλάσεως 25 (ενδύματα) και 28 (είδη γυμναστικής και αθλητισμού μη περιλαμβανόμενα σε άλλες κλάσεις) και/ή να διατάξει κάθε άλλο μέτρο που θα κρίνει κατάλληλο,
               
            
                  —
               
               
                  να καταδικάσει την Royal Trophy s.r.l. στα δικαστικά έξοδα.
               
            
         Ισχυρισμοί και κύρια επιχειρήματα
      
      
         Αιτούσα την καταχώριση του κοινοτικού σήματος: ROYAL TROPHY S.r.l.
      
         Σήμα προς καταχώριση: Εικονιστικό σήμα «ROYAL veste e premia lo sport» (αίτηση καταχωρίσεως αριθ. 5 285 507) για προϊόντα των κλάσεων 25 και 28
      
         Δικαιούχος τού κατά τη διαδικασία ανακοπής αντιταχθέντος σήματος ή σημείου: Ο προσφεύγων
      
         Αντιταχθέν σήμα ή σημείο: Κοινοτικό λεκτικό σήμα (αριθ. 1533504) και διεθνές λεκτικό σήμα (αριθ. 5769068) «VESTE LO SPORT», για προϊόντα της κλάσεως 25, καθώς και εικονιστικό σήμα «PANZERI veste lo sport», μη καταχωρισμένο αλλά χρησιμοποιούμενο στις συναλλαγές για «ενδύματα, ιδίως αθλητικά ενδύματα»
      
         Απόφαση του τμήματος ανακοπών: Απόρριψη της ανακοπής
      
         Απόφαση του τμήματος προσφυγών: Απόρριψη της προσφυγής
      
         Λόγοι ακυρώσεως: Εσφαλμένη εφαρμογή του άρθρου 8, παράγραφος 1, στοιχείο β', του κανονισμού 207/2009 για το κοινοτικό σήμα.